Diari Oficial de la Generalitat Valenciana


Sumari del DOGV 9546, del 03-03-2023 (2023/2142)

Extracte de la Resolució de 24 de febrer de 2023, del director general de LABORA Servei Valencià d'Ocupació i Formació, per la qual es modifica la Resolució de 10 d'octubre de 2022, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del Programa mixt d'Ocupació-Formació Escoles d'Ocupació Et Formem destinat a persones amb dificultats d'inserció laboral o pertanyents a col·lectius vulnerables.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2142


Data del document
:   24-02-2023

Organisme emissor
:   Labora, Servici Valencià d'Ocupació i Formació

Tipus de document
:   Extracte

Descriptors 

:   * Labora, Servici Valencià d'Ocupació i Formació
    * ajuda pública

Extracte de la Resolució de 24 de febrer de 2023, del director general de LABORA Servei Valencià d'Ocupació i Formació, per la qual es modifica la Resolució de 10 d'octubre de 2022, del director general de LABORA Servei Valencià d'Ocupació i Formació, per la qual s'aprova la convocatòria de la primera etapa de les subvencions per al desenvolupament del Programa mixt d'Ocupació-Formació Escoles d'Ocupació Et Formem destinat a persones amb dificultats d'inserció laboral o pertanyents a col·lectius vulnerables. [2023/2142]  
  
  
BDNS (identif.): 652822.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/652822).   
  
Mitjançant Resolució de 10 d'octubre de 2022, del director general de LABORA Servei Valencià d'Ocupació i Formació, publicada en el DOGV número 9449, de 14 d'octubre de 2022, es va aprovar la convocatòria de la primera etapa de les subvencions per al desenvolupament del Programa mixt d'Ocupació-Formació Escoles d'Ocupació Et Formem destinat a persones amb dificultats d'inserció laboral o pertanyents a col·lectius vulnerables amb càrrec al Programa Operatiu del Fons Social Europeu Plus de la Comunitat Valenciana 2021-2027 (POCV), per a l'exercici pressupostari 2022, en aplicació de l'Ordre 9/2022, de 16 de setembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.  
Tenint en compte les dificultats en les quals es trobaven les entitats per a iniciar els cursos en els terminis previstos, mitjançant Resolució de 8 de febrer de 2023, del director general de LABORA Servei Valencià d'Ocupació i Formació, publicada en el DOGV número 9532 de 13 de febrer de 2023, es va modificar el punt catorzé, i va establir-se un termini de tres mesos des de la notificació de la resolució per a l'inici de les accions formatives i a l'efecte de garantir la continuïtat dels projectes en les dues fases del programa, i es va establir com a data límit per a l'inici dels cursos que en tot cas s'iniciaren abans del 31 de març de 2023.  
  
Considerant el termini establit en la convocatòria per a resoldre i notificar la concessió de les subvencions i a causa de la dificultat en què segueixen trobant-se les entitats per a poder iniciar les accions formatives en els terminis previstos després de la modificació realitzada, es considera oportú ampliar la data límit per a l'inici dels cursos que en tot cas s'iniciaran abans del 8 de maig de 2023, tot això amb la finalitat de propiciar un correcte desenvolupament de les accions formatives així com una adequada gestió dels fons públics.  
A conseqüència de tot això i d'acord amb el que s'ha exposat, i fent ús de la facultat que confereix a aquesta Direcció General l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació es procedeix mitjançant resolució a la qual es refereix el present extracte a:  
Modificar el punt catorze, primer paràgraf, que queda redactat amb la redacció que s'indica en la modificació de la resolució a la qual es refereix el present extracte.  
  
València, 24 de febrer de 2023.- El director general de LABORA Servicio Valenciano de Empleo y Formación: Enric Nomdedéu i Biosca.